གསུམ་ནི་རྗེས་མཐུད་ཐོན་ལས་འཕེལ་རྒྱས་སུ་གཏོང་བར་ད་དུང་རྒྱབ་སྐྱོར་དང་སྣེ་ཁྲིད་བྱེད་དགོས།འབྲོག་པ་གཏན་སྡོད་བྱས་རྗེས་བྱ་བ་ཅི་ཞིག་ལས་དགོས་པ་དང་།ཅི་ཞིག་ལ་བརྟེན་ནས་འཚོ་བ་རོལ་བའི་གནད་དོན་ཐག་གཅོད་བྱེད་མ་ཐུབ་ན།འབྲོག་པ་སེམས་བདེ་མོས་གཏན་སྡོད་བྱེད་མི་ཐུབ་ལ།ཡང་བསྐྱར་རྩྭ་ཐང་དུ་ལོག་སྲིད་པས།རྒྱལ་ཁབ་ཀྱི་ཐོན་ཁུངས་ཆུད་ཟོས་སུ་གཏོང་བའི་རྣམ་པ་ཆགས་སྲིད།འབྲོག་པ་གཏན་སྡོད་བྱས་རྗེས།འདུ་ཤེས་གསར་སྐྲུན་དང་འདུ་ཤེས་གསར་གཏོད།འདུ་ཤེས་འཕེལ་རྒྱས་སུ་བཏང་བ་མི་འདང་བས།བསམ་བློ་བསྒྱུར་བ་དེ་འཚོ་བ་རོལ་སྟངས་བསྒྱུར་བ་དང་བསྡུར་ན་དཀའ་ཁག་ཆེན་པོ་ཡོད།བརྟག་དཔྱད་ཞིབ་འཇུག་བྱེད་སྐབས།འབྲོག་པ་ལ་ལ་ཁྱིམ་དུ་བསྡད་ནས་ཕྱི་རུ་ཞོར་ལས་ལ་མི་འགྲོ་ཞིང་།རྒྱུ་མཚན་གཙོ་བོ་ནི་སྐད་ཆའི་བཀག་རྒྱ་ཐེབས་པ་མ་ཟད།རང་སྟེང་གི་གསར་སྐྲུན་གྱི་འདུ་ཤེས་དཀོན་པ་རེད།གཞན་འབྲོག་པ་སྐོར་ཞིག་གིས་རང་ཉིད་ལ་བརྟེན་ནས་དབུལ་ཐར་བྱེད་པ་དང་།ཡོང་སྒོ་འཕར་སྣོན་གཏོང་བ་དེ་སྲིད་གཞུང་གི་དོན་དག་ཡིན་པའི་བསམ་ཚུལ་ངེས་ཅན་ཞིག་གི་སྟེང་ནསསྒུག་པའི་ཐབས་ལབརྟེན་ནས་བསྡད་ཡོད།